open-index/open-wikipedia-markdown huggingface dataset:
Andre Marriner

**Andre Marriner** (født 1. januar 1971 i Birmingham) er en engelsk fotballdommer. Han dømmer for Birmingham, West Midlands.

Han dømte sin første kamp i Football League i 2003 og sin første Premier League kamp i 2004. I 2005 ble han Select Group-dommer (Premier League-dommer). Samme år dømte han finalen i FA Youth-cup. 

Fra 1. januar 2009 er Marriner FIFA-dommer. Marriner er fjerdedommer under FA-cupfinalen 2010 15. mai, dommer er Chris Foy. Ei uke senere, 22. mai, skal Marriner dømme playoff-finalen mellom Blackpool og Cardiff City. Vinneren av kampen rykker opp til Premier League 2010/11.

Marriner var før øvrig den første som dømte en fotballkamp på Arsenals hjemmebane, Emirates Stadium. 

Marriner har dømt 85 kamper i Premier League.

## [[Premier League 2009/10]]

## [[Premier League 2008/09]]

## [[FA Premier League 2007/08]]

## [[FA Premier League 2006/07]]

## [[FA Premier League 2005-06]]

## [[FA Premier League 2004-05]]

## Premier League-karriere

## Referanser


## Eksterne lenker

Andre Marriners profil på Professional Game Match Officials (PGMOL) offisielle side
Orang asli-folket

**Orang asli-folket** er et urfolk som holder til på Malakkahalvøya, en stor halvøy i Sørøst-Asia. De anslås å være omkring 70&nbsp;000 mennesker, fordelt på 19 ulike grupper/stammer som hver har sitt eget språk og egen kultur. Begrepet *orang asli* er således en samlebetegnelse.

## Eksterne lenker
* Orang Asli Temuan Web Site 
* Orang Asli alternative medicine treatment
* Orang Asli Cartoon
* Visit Orang Asli Village's
Mammatus

**Mammatus** (**mamma** eller **mammatocumulus**) er et meteorologisk begrep på hengende skykuler på undersiden av en sky, som oftest en cumulonimbussky, men de kan også oppstå under altocumulus- eller stratocumulusskyer. Dette er kanskje det mest spektakulære skyfenomenet som kan oppstå i atmosfæren, og er et yndet mål for værobservatører og fotografer. De kan vare fra et par minutter til flere timer før de oppløses og forsvinner. 

De dannes ved en slags «omvendt konveksjon». I en cumulonimbussky vil varm, fuktig luft stige til toppen av troposfæren. Over troposfæren er luftlagene mer stabile, og dette stanser den vertikale luftbevegelsen, og den stigende luften blir i stedet presset horisontalt ut fra toppen av skyen (kjent som amboltsky). De skyfrie områdene under amboltskyen er kjøligere, og temperaturforskjellen mellom de to luftmassene fører til en instabilitet under ambolten. Dette fører til at lommer med varm og fuktig luft i skyen blir ført nedover. Denne omvendte konveksjonen blir forsterket av tyngdekraften og fallende nedbør i skyen. De synkende luftbevegelsene fører til at den varme, fuktige luften kondenserer i det tørrere luftlaget under skyen, og det blir dannet kuleformede utvekster som henger ned fra undersiden. Disse kan dekke et stort område. 

Mammatus har tidligere blitt koblet til tornadoer, særlig på 1950- og 1960-tallet. Dette er en vanlig feiltolking. Mammatus er ikke et forvarsel for tornadoer, men er et mulig biprodukt.

Det er svært vanlig at cumulonimbusskyer med mammatus inneholder kraftige vindskjær, og i visse tilfeller også kulelyn. Derfor vil flygere alltid prøve å unngå slike skysystem. 

## Referanser


## Eksterne lenker
*
Surry County (Virginia)

**Surry County** er et fylke i den amerikanske delstaten Virginia. Det ligger i de sørøstlige delene av staten og det grenser mot James City County i nordøst, Isle of Wight County i sørøst, Southampton County i sør, Sussex County i sørvest, Prince George County i vest og mot Charles City County i nordvest. 

Surry Countys totale areal er 723 km² hvorav 81 km² er vann. I år 2000 hadde fylket 6 829 innbyggere og administrasjonssenteret ligger i byen Surry.

Fylket ble grunnlagt i 1652 av land fra James City County i Kolonien Virginia og har fått sitt navn etter grevskapet Surrey i England. 

Fylket er et av de få av Virginias fylker som ikke har et eneste trafikklys.

## Eksterne lenker
*
Martingal

En **martingal** er en type hesteutsyr. Den brukes for å hindre hesten i å slå opp med hodet, og brukes mye ved sprangridning. Martingalen består av en halsring som haes rundt halsen til hesten, og en stropp som løper fra gjorden, mellom hestens frambein og deles i to, og slutter i to ringer som tøylene tres igjennom. Det finnes både fast og løpende martingal. Fast martingal festes på samme måte som løpende martingal, men i stedet for å bli festet i tøylene, blir den festet i nesereimen.
Nimbostratus

**Nimbostratus** eller **nedbørskylag** er en regnsky og hører til skygruppen stratus. Skyene oppstår vanligvis under 2500 meter, og blir regnet for lave skyer med moderat vertikal utstrekning. Nimbostratus har mye til felles med stratusskyer og hovedforskjellen er at nimbostratus er tykkere og fører med seg regn eller snø. Skyene oppstår ofte i forbindelse med fronter, og er skyene som ligger nærmest selve fronten. Skylaget kan derfor også strekke seg over store horisontale flater, og har et diffust og slørete utseende på grunn av fallende nedbør. Skyene består av både vanndråper og iskrystaller. Ofte kan man finne stratusskyer under nimbostratuslaget. 


Fil:June 2005 dark cloud.jpg|Nimbostratus
Fil:Nov20-05-Nimbostratus.jpg|Nimbostratus
Fil:Rideau River.jpg|Nimbostratus
Rama-folket

**Rama-folket** er et urfolk som lever ved atlanterhavskysten i Nicaragua. Det er usikkert hvor mange av dette folket som fortsatt finnes, men de sees gjerne i sammenheng med miskito- og sumu-folket. Myndighetene hevder at det finnes omkring 75&nbsp;000 av disse folkene tilsammen.

I dag bor omkring halvparten av befolkningen i byer ved atlanterhavskysten. Regionen fikk i 1987 eget selvstyre, noe som ga regionale myndigheter økt kontroll over naturressursene i området. Konflikter mellom sentrale og regionale interesser har vært betydelig i de senere år. Urbefolkningen har ikke fått etnisk selvbestemmelse.
Mecklenburg County (Nord-Carolina)

**Mecklenburg County** er et fylke i den amerikanske delstaten Nord-Carolina. Det ligger sørvest i staten og det grenser mot Iredell County i nord, Cabarrus County i nordøst, Union County i sørøst Gaston County i vest og mot Lincoln County i nordvest. Det har også grense mot delstaten Sør-Carolina i sør.

Mecklenburg Countys totale areal er 1 415 km² hvorav 52 km² er vann. I 2000 hadde fylket 695 454 innbyggere og i 2005 var det 796 372. Administrasjonssenteret ligger i byen Charlotte som også er fylkets største by.

Fylket ble grunnlagt i 1762 av land fra Anson County og er oppkalt etter prinsesse Sophie Charlotte av Mecklenburg-Strelitz, også fylkets hovedsete, Charlotte, er oppkalt etter henne. 

James Knox Polk er født i fylket i 1795, han ble senere USAs ellevte president.

## Eksterne lenker
*
Rob Styles

**Robert Styles** (født 1964) er en engelsk tidligere fotballdommer. I 2005 dømte han FA-cupfinalen mellom Arsenal og Manchester United.
Han dømmer for Waterlooville, Hampshire. 

Styles begynte å dømme i 1987 i Wessex League og senere i Isthmian League før han ble oppnevnt til den nasjonale dommerlista i 1996. I år 2000 ble han Premier League-dommer. Hans første kamp i Premier League var mellom West Ham og Leicester 23. august 2000. 

I 2003 dømte han finalen i FA Youth Cup da Manchester United slo Middlesbrough 3&ndash;1. Og i 2005 dømte han altså FA-cupfinalen mellom Arsenal og Manchester United.

12. juni 2009 ble det klart at Styles gir seg som dommer.

Han dømte 212 kamper i Premier League.

## [[FA Premier League 2008/09]]

## [[Premier League 2007/08]]

## [[Premier League 2006/07]]

## Premier League-karriere

## Referanser
Orografisk stratus

**Orografiske skyer** er skyer som oppstår når fuktig luft blir løftet over fjell eller andre terrengformasjoner til en høyde der luften kondenserer. En av de vanligste orografiske skyene er **orgrafisk stratus**. Som regel oppstår disse skyene i områder som vanligvis har mye fuktig luft, for eksempel i kystnære områder. Vanligvis må terrengformasjonen være minst 150 meter høy for at det skal dannes skyer, men i tørrere luft må det høyere formasjoner til. 

Orografisk stratus skiller seg fra vanlig stratus ved at de ofte er stasjonære. Luften strømmer gjennom skyen og danner konstant skyer der luften stiger, og skyene løser seg konstant opp der luften synker igjen på lesiden av fjellet. Omfanget av skyen kommer an på fukten i luften rundt fjellet. Hvis luften er fuktig nok kan skyene bli dannet langt nede på losiden av fjellet, og strekke seg et godt stykke nedover på den andre siden av fjellet. I tillegg spiller både høyden på fjellet, hvor bratt fjellet er, hvor kraftig vinden er og hvilken retning vinden har i forhold til fjellet inn på hvor omfangsrike stratusskyene blir. Kraftig vind som blåser direkte mot et bratt fjell skaper kraftigere løft og mer skyer. 

Av og til er det ikke nok fukt i de lavere luftlagene til at skyene blir dannet på bakkenivå. Men luftmassene kan bli hevet et godt stykke over fjellet, der det er kaldere, og da kan det noen ganger dannes orgrafiske skyer kalt altocumulus lenticularis eller linseskyer.

## Faneskyer
En variant av orografisk stratus blir kalt *faneskyer* eller *hetteskyer*. Disse oppstår på fjelltopper og på lesiden av fjelltopper. De dannes på en litt annen måte enn vanlig orografisk stratus. Når luft strømmer over et høyt, bratt fjell vil en del av luften hope seg opp på losiden av fjellet, slik at det oppstår et område med høyere lufttrykk her. Dette medfører et fall i lufttrykket på lesiden av fjellet. Et trykkfall fører også med seg lavere temperatur, som igjen kan føre til kondensasjon hvis luften er fuktig nok. Denne type skyer er ofte vanlig på toppen av fjell som Mount Everest og Matterhorn, men kan også oppstå på lavere fjelltopper. 

## Bilder

Fil:Huayna Picchu.jpg|Peru
Fil:Iceland 4752.JPG|Island
Fil:LesDentsBlanches-2004-07-04.jpg|Frankrike
Fil:Serles-nord.01.vm.jpg|Østerrike
Fil:Cumulus above mountain.jpg
Fil:Orographic lifting of the air - NOAA.jpg
Fil:Tribulaune.jpg
Fil:Brunegggletscher.jpg
Yanomami-folket

**Yanomami-folket** er et urfolk som i århundrer har levd i et ugjennomtrengelig regnskogsområde på grensa mellom Venezuela og Brasil. I dag er de rundt 32&nbsp;000 personer (per 2000).

Omverden har kjent til yanomamier siden 1800-tallet og de kom i kontakt med europeisk kultur på 1940- og 1950-tallet, noe som resulterte i kulturell kolonisering og administrativ og fysisk underkastelse. Da en større vei ble anlagt gjennom området deres i det nordøstlige Brasil på 1970-tallet ble folket et «problem». Veiprosjektet førte til at ulike sykdommer spredte seg i området som disse indianerne ikke hadde naturlig motstandskraft mot. Store deler av Yanomami-folket døde ut, før Yanomami-nasjonalpark (94&nbsp;000 km²) ble etablert på 1990-tallet.

De bor i store, runde hus kalt for *shabono* som er hovedsakelig laget av tømmer og tak av slyngplanter og blad. Shabonoen ligger på en lysning i skogen der alle i landsbyen bor. Inni en shabono kan det være plass til 100–200 mennesker. Her sover familiene i hengekøyer ved ildstedene sine.

Yanomami-indianerne har levd i Amazonasjungelen i tusener av år. Her dyrker de frukt og grønnsaker på små jordstykker, og de sanker frukt, bær og spiselige røtter i skogen. I tillegg jakter de på ville dyr og fugler og fanger fisk i elva. Yanomami-indianerne er dyktige jegere. En jeger må ha skarpt blikk, kjenne dyra, og hvordan de oppfører seg og være rask og smidig for å kunne følge byttet. Guttene begynner tidlig å øve med pil og bue. Jegerne er borte fra boplassene i dagevis for å jakte både på smådyr som øgler og firfisler og på større dyr som tapirer. De sylskarpe pilene dyppes i plantegift for at dyra skal dø raskt når de blir truffet.

Urfolket består blant annet av gruppen Moxihatetema-urinnvånere. I 2016 skrev media at det i et år hadde vært bekymringer om at gruppen allerede hadde blitt utryddet. 

## Referanser


## Eksterne lenker
* Nordahl, Marianne: «Mørk forskningshistorie fra Amazonas», *Forskning.no*, 15. oktober 2010
Splint

**Splint** har flere betydninger.

* Splint kan være en sørvestnorsk betegnelse på en «tater» eller reisende. 
*Ordet splint har også lenge blitt brukt som en svært negativ betegnelse på "tater", reisende eller det skandinaviske romanifolket. Ordet er derfor et skjellsord mot folkegruppen.
* Musikkgruppen Splint
* En splint kan være et metallfragment fra en eksplodert bombe, granat eller landmine.
** ... eller egne prosjektiler fra en splintbombe.
* En splint kan også være en del av utløsermekanismen i en håndgranat.
* En saksesplint eller låsesplint kan benyttes til å låse skiver eller muttere til akslinger, eller dørhåndtak til låsemekanismer.
* En hårnålsplint kan benyttes om lag som en saksesplint.
* En *tresplint* er en flis eller et større fragment av oppsplittet treverk.
Stratocumulus

**Stratocumulus** eller **bukleskyer** er en gruppe skyer som hører med blant de lave skyene og er blant de mest vanlige over hele verden. De dannes i høyder mellom 600 og 2000 meter. Skyene er hvitaktige eller gråblå og oppstår i lag eller flak av skydotter eller valker. De er ofte flate på undersiden, men kan ha en mer ujevn overflate, og strekke seg ut over flere hundre kvadratkilometer. Skyene består i hovedsak av vann, men kan ved lave temperaturer inneholde iskrystaller og kornsnø. 

Skyene oppstår på to måter. Den ene går ut på at en værfront eller landmasse hever en stor, fuktig luftmasse til høyder der luften kondenserer til et stratusskydekke. Svak ustabilitet i skyen fører så til skyens cumuliform. Dette kan foregå gjennom hele døgnet. Den andre metoden går ut på at varm luft stiger opp fra bakken som en svak konveksjon over et stort område. Tørrere og mer stabile luftlag over skyen kan hindre skyen i å utvikle seg videre, men hvis forholdene ligger til rette for det kan skyene utvikle seg videre til cumulus humilis, og noen av disse kan igjen utvikle seg videre til tordenskyer, cumulonimbus. Hvis stratocumulus ikke har utviklet seg videre innen tre-fire tiden om ettermiddagen, når bakketemperaturen er høyest, pleier skyene å løse seg opp slik at himmelen blir klar til kvelden. 

Skyene danner lite nedbør, men blir de tykke nok kan de produsere lett regn eller yr (eventuelt lett snø hvis det er kaldt nok). Skyene blir ofte observert i forbindelse med at dårligere vær enten er i vente eller har passert. Skydottene er større enn de vi kan se i altocumulusskyer, og mange tar ofte feil mellom disse to. En enkel test kan avgjøre hvilken skytype man observerer. Hvis du peker mot skyen med strak arm og skydottene er på størrelse med tommelen din er det altocumulus, og hvis de er på størrelse med hele hånden din så er det snakk om stratocumulus. 


Fil:Stratocumulus-cylinders.jpg|Stratocumulus
Klippedomen

**Klippedomen** (arabisk: *Qubbat As-Sakhrah*) er en åttekantet muslimsk helligdom på Tempelhøyden i Jerusalem, der dens forgylte kuppel utgjør et kjent landemerke.

Den ble bygget i årene 687–691 av Abd al-Malik, i det niende kalifatet.  Domen regnes som verdens eldste islamske byggverk, og er muslimenes tredje helligste sted, etter Mekka og Medina.

Navnet kommer av den klippen som domen er bygd over, en steinformasjon med trapp ned til et lite kammer. Det var her man tror Muhammed startet sin himmelfart..  Mange tror også at klippen er grunnsteinen til Det andre tempelet i Jerusalem som ble ødelagt av romerne i år 70 e.Kr.

Selve kuppelen er 30 meter høy, mens det oktogonale bygget har en diameter på 46 meter.  Kuppelen har vært gjenoppbygd flere ganger på grunn av jordskjelv. 

## Misvising
Domen betegnes iblant feilaktig som en moské, hvilket den ikke er. 
Av mange blir Klippedomen feilaktig både referert til og nevnt som Al-Aqsa-moskeen. Årsaken til dette kan være at Klippedomen står på samme tomten som selve al-Aqsa-moskeen, og er mer iøynefallende enn sistnevnte. Området med diverse religiøse bygninger på Tempelhøyden går dessuten under fellesnavnet Al-Aqsa (Haram al-Sharif); og det inkluderer også Klippedomen.

## Historie (utdrag)

### Korstogstiden
Gjennom flere århundrer hadde kristne pilegrimer kunnet besøke Tempelhøyden, men på 1000-tallet eskalerte volden mot pilegrimer i Jerusalem; et eksempel på dette er da Al-Hakim bi-Amr Allah ga ordre om at Den hellige grav skulle ødelegges. Dette ble opptakten til Korstogene mot Jerusalem. Korstogsfarerne beleiret Jerusalem i 1099, og Klippedomen ble gitt til Augustinerordenen, som gjorde den om til en kirke. Al-Aqsa-moskeen, som ligger rett ved siden av Klippedomen, ble først tatt i bruk som kongelig slott, men gjennom mesteparten av 1100-tallet brukte Tempelridderne Al-Aqsa-moskeen som sitt hovedkvarter. Tempelridderordenen hadde blitt etablert rundt år 1119, og de mente at Klippedomen lå på det samme stedet som Salomos tempel hadde ligget. De kalte Klippedomen for *Templum Domini*, og ordenens stormestere (blant andre Everard des Barres og Renaud de Vichiers) brukte et segl der Klippedomen var det sentrale bildeelementet. Det tok ikke langt tid før det ble bygget runde tempelkirker rundt omkring i Europa etter mønster av Klippedomens arkitektur.

## Referanser


## Eksterne lenker
*
Rolf Hovden

**Rolf Willy Hovden** (1947–1996) var en norsk sportsjournalist og sportskommentator som var ansatt i NRK en årrekke.  

Hovden begynte i *[[Sarpsborg Arbeiderblad]]* før han gikk til *[[Bergens Tidende]]* og *[[Dagbladet]]*. Han jobbet for NRK fra 1971, der han blant annet kommenterte turn, langrenn og fotball til og med Ski-VM 1985.

Mange TV-seere forbandt Hovden særlig fra herrestafetten under Ski-VM i Oslo i 1982, som Hovden kommenterte for NRK TV sammen med Jon Herwig Carlsen. Skiløperen Oddvar Brå brakk staven i innspurten av stafetten, Carlsen utbrøt: «La ham få en annen stav da, mann!», og Hovden fulgte opp med: «La ham få en stav!». Senere har tilropene fra studio ved flere anledninger feilaktig blitt gjengitt som «Gi mannen en stav!».

Hovden kommenterte Tippekampen 35 ganger, frem til kampen mellom  og  den 12. januar 1985, da Hovden ble syk midtveis og måtte overlate mikrofonen til Øivind Johnssen.

Senere virket han som frilans, skrev bøker og rapporterte for TVNorge. For Janco Visjon rapporterte han fra NM i boksing med Steffen Tangstad.

## Bibliografi
* 
* 
* 
* 

## Referanser
Analytisk funksjon

En **analytisk funksjon** er en matematisk funksjon, som i rundt  hvert punkt i sitt definisjonsområde kan beskrives som en konvergent potensrekke. Funksjonen *f(x)* er analytisk i punktet *p* dersom den kan uttrykkes som en konvergent potensrekke i et intervall omkring p dersom det er snakk om reelle analytiske funksjoner eller en sirkelskive omkring *p* i det komplekse tilfellet. Dersom *f(x)* er analytisk i hvert punkt i sitt definisjonsområde, kalles den bare en **analytisk funksjon** eller en **C<sup>ω</sup>-glatt funksjon**. **Reelle analytiske funksjoner** er definert i åpne områder i den relle tall-linjen og tar relle verdier, mens  **komplekse analytiske funksjoner** er definert i åpne områder i det komplekse tallplanet og tar komplekse verdier. **Komplekse analytiske funksjoner** sies også å være *[[holomorf]]e.*  En hel funksjon er en holomorf funksjon som er definert i hele det komplekse planet.

## Egenskaper til analytiske funksjoner

* Enhver sum, og ethvert produkt  av analytiske funksjoner er analytiske. Likeledes er sammensetningen av to analytiske funksjoner analytisk.
* Den inverse til en analytisk funksjon uten nullpunkter er analytisk. Det er også den inverse av en speilvendt analytisk funksjon hvis deriverte aldri har verdien null.
* En analytisk funksjon er alltid glatt.
* Et polynom kan ikke ha flere nullpunkter  enn polynomgraden  tilsier. Et lignende men svakere utsagn, den såkalte identitetessetningen,  gjelder for analytiske funksjoner. Hvis mengden  av nullpunkter til en analytisk funksjon har et opphopningspunkt i funksjonens definsjonsområde, er funksjonen identisk lik null i den sammenhengskomponenten til definisjonsområdet der opphopningspunktet ligger. Formelt kan dette fremstilles som følger: Hvis *z**n* er en følge, slik at *f*(*r**n*)&nbsp;=&nbsp;0 for alle *n* og denne følgen konvergerer mot et punkt z i definisjonsområdet *D*, så er *f* identisk lik null i sammenhengskomponenten til *D* som inneholder z. Dette innebærer at to analytiske funksjoner som begge er definert på et sammehengenede område og som stemmer overens på en mengde med et opphopningspunkt i det felles definisjonsområdet er identisk like.
Chinguetti

**Chinguetti** (arabisk &#1588;&#1606;&#1602;&#1610;&#1591;) er en by nordvest i Mauritania.

Byen ligger på Adrarplatået øst for Atar. Den ble grunnlagt på 1200-tallet, i form av en ksar, og var tidligere en oppsamlingsplass for karavaner som kryssa Sahara i  transsaharisk handel, og også for pilegrimer på vei til Mekka. Byen er fortsatt et viktig religiøst senter. Viktige bygg i byen er moskéen, et fort bygd av Fremmedlegionen og et høyt vanntårn.

Byen har et titalls bibliotek med gamle manuskript på gaselle- og geiteskinn. Dei fleste bøkene er islamske hellige tekster og kommentarer, men det finnes òg bøker om litteratur og vitenskap. Byen omtales noen ganger som en av *islams helligste byer*. 

Byen ble satt på UNESCOs verdensarvliste i 1996, sammen med byene Ouadane, Tichitt og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Mauritanias første offshore oljefelt ble oppdaget i 2001, og har fått navn etter denne byen.
## Eksterne lenker
* 
* bilder
Nedenes

**Nedenes** er i dag et sted i Arendal kommune. Før 1992 hørte Nedenesområdet til Øyestad kommune. Opprinnelig er navnet et gårdsnavn. Nedenes er i dag et urbanisert jordbruksområde; områder med dyrket mark, iblandet boligfelter, næringsarealer og kommunikasjonsarealer. Fylkesvei 420 og E18 går over Nedenes og tangerer i et planskilt kryss.  

Nedenesområdet er avgrenset mot nord og øst av Nidelva og Nidelvas søndre utløp som var farbart for mindre fartøyer opp til Helle. Dette området har vært interessant for næringsutvikling. Her lå bomstasjon for sortering av tømmer som ble fløtet i Arendalsvassdraget. Restene av anlegget er i dag Bomsholmen Museum. På Skarpnes lå Skarpnes teglverk, som produserte murstein og taktegl. Nær elva lå også båtbyggerier. 

Gården Nedenes kalles også Nedenes kongsgård. Dette var Øyestads administrasjonssted. Her var det tingsted og rettersted. Fogden Erik Munk er den mest kjente beboeren på kongsgården. Nedenes var embetsgård til 1640. I 1701 var den sorenskrivergård. I 1724 ble den frasolgt kronen. 

Engene kirke ligger på Nedenes. Det er barne og ungdomsskole på Nedenes.

## Len, amt og fylke
Nedenes len var på 1600-tallet et såkalt smålen innen Agdesiden hovedlen sammen med Råbyggelaget og Mandal len. I forbindelse med overgangen fra lensstyre til amtsstyre ble len erstattet med amt i 1662. 6. mai 1682 ble stiftamtmannen i Kristiansand også amtmann i Nedenes. På denne tiden hørte også Bamble fogderi sammen med Nedenes, men dette området ble senere tilbakeført til Bratsberg.

Nedenes og Råbyggelaget ble på nytt eget amt fra 22. mai 1815 i hht. Kongelig resolusjon av 16. mars 1815. Senere, sannsynligvis i andre halvpart av 1800-tallet, ble navnet endret til Nedenes amt. 1. januar 1919 ble Nedenes amt til Aust-Agder fylke.

## Se også
* Nedenes fogderi
* Nedenes amt
* Nedenes tingrett
* Nedenes (valgkrets)

## Referanser
Atle Austestad

**Atle Austestad** (født 8. november 1942 i Eikelandsosen i Fusa, død 14. april 1996 i Øystese) var lærer, lokalpolitiker og forfatter av lokalhistorier og artikler.

Atle Austestad var lærer på ungdomsskolen i Øystese. Han var medstifter til det lokalhistoriske forlaget Friske Tankar AS (1994-2002). Austestad var medlem av Øystese Arbeidarlag.

## Forfatterskap
* *Nils Stålby: karolinen i Samnanger,* Friske Tankar, 1995 (2. opplag i 2005)
* *[[Knut Hamsun]] i Øystese,* Friske Tankar, 1993   
* *Spelet om Gjertrud Sjursdotter: høyrespel i 13 scenar,* Friske Tankar, 1993
* *Arv,* 1989  
* *Jakthavnsfolket: Anna og Anders Trengereid og etterkommarane deira,* 1986
* Sammen med Olav Teigland: *Olav Teigland 70 år,* 1981
* *Austestad gnr. 24 bnr. 2 i Fusa: garden og slekta.* 1980  
* *Martin Dyrseth, 1887-1964: Sølsnes og Dyrset,* 1979 

## Referanser
Colin Blunstone

**Colin Blunstone** (født 24. juni 1945 i Hatfield, Hertfordshire) er en engelsk vokalist og låtskriver, best kjent fra den britiske gruppen The Zombies.

Blunstones særpregede stemme bidro til at The Zombies' single, «She's Not There», ble en stor verdensomspennende hit. Etter det vennskapelige bruddet med bandet gikk Blunstone tilbake til jobben som forsikringsselger før han fortsatte sin musikalske karriere som soloartist. *One Year* (som ble utgitt i 1971) var hans første soloalbum og inkluderte sangen «Caroline Goodbye» som omhandlet Blunstones brudd med modell og skuespiller Caroline Munro.

Han har også deltatt som vokalist på flere album av Alan Parsons Project som for eksempel *[[Eye in the Sky]]*, Pyramid samt *[[Ammonia Avenue]]*. Blunstone har i senere tid hatt en omfattende turné både på egen hånd, med Manfred Mann, samt med hans gamle Zombies-kollega Rod Argent. 

## Referanser


## Eksterne lenker
* 
* 
* 
* 
* Being There, intervju fra september 2005
Najaf

**Najaf** (نجف) er en by i Irak og hovedstad An Najaf-provinsen. Najaf er en av de mest hellige stedene for sjiamuslimer, og byen er senter for den politiske makta til sjiamuslimene i Irak. Byen ligger ved Eufrat, litt sør for Karbala, ca. 160&nbsp;km fra Bagdad. Byen har ca. 585&nbsp;600 innbyggere (2003).

Najaf er mål for mange pilegrimsreiser. I byen ligg Imam Ali-moskéen, hvor sjias grunnlegger skal være begravet. I nærheten ligger også *[[Wadi-us-Salaam]]*, fredsdalen, en veldig gravplass, som skal være den største i den muslimske verdenen. Her er flere profeter gravlagt, og troende muslimer ønsker fortsatt å bli gravlagt her, slik at de kan oppstå sammen med imam Ali på dommedag. Kirkegården dekker 6&nbsp;km² og rommer anslagsvis 5 millioner døde.

## Historie
Najaf skal ha blitt grunnlagt i 791 av abbaside-kalifen Harun al-Rasjid. Etterhvert har byen blitt fylt med skoler, bibliotek og sufisenter slik at den ble den viktigste byen for sjiittisk lærdom og teologi, på linje med Qom i Iran. Mange kjente teologer har studert her: Allameh Tabatabaei, Ayatollah Khomeini og Ayatollah Sistani.

Det sunnidominerte styret til Saddam Hussein i Irak så på byen med skepsis, og det innført restriksjoner mot de religiøse aktivitetene til sjiamuslimene. Mot slutten av Gulfkrigen i 1991 brøt det ut et stort opprør som ble slått ned av irakiske militærstyrker.

Da USA invaderte Irak i 2003 beleiret de byen, men ønsket ikke å gå inn i den, av frykt for å få sjiaene mot seg. Rundt ti dager etter at Bagdad falt oppga også Najaf motstanden.

## Referanser


## Eksterne lenker
* 
* globalsecurity.org Satellittfoto av kirkegården
Sagvåg skule

**Sagvåg skule** er en offentlig barneskole i Sagvåg på Stord kommune i Hordaland.

Lars Bakka har vært rektor ved skolen siden 2006.

## Galleri


File:Sagvåg skule, a primary school in Stord, Norway, photo 2018-03-06 IMG 5762 (distorted panorama photo).jpg|Sagvåg skule 
File:Sagvåg skule, a primary school in Stord, Norway, photo 2018-03-06 IMG 5750 (distorted panorama photo).jpg|Interiør med amfi og skolebibliotek.



## Eksterne lenker
* 
* Sagvåg skules hjemmeside
Løken

**Løken** er et tettsted i Aurskog-Høland kommune i Akershus. Tettstedet har  innbyggere per 1. januar , og ligger vest for Hølandselva, i krysset mellom riksvei 169 og riksvei 115. Løken ligger omtrent tre kilometer sør for Fosser, og 11 kilometer sørvest for kommunesenteret Bjørkelangen. Her ligger blant annet Løken kirke og Løken skole. Fra 1898 til 1960 hadde stedet også en jernbanestasjon på Urskog-Hølandsbanen.

## Referanser
Hemnes (Aurskog-Høland)

**Hemnes** er et tettsted i Aurskog-Høland kommune i Akershus. Tettstedet har  innbyggere per 1. januar , og ligger på gården Bråtes grunn, nordøst for Øgderen (Hemnessjøen). Hemnes ligger omtrent 10 kilometer sør for det nærmeste tettstedet, Løken, og rundt 19 kilometer sør for kommunesenteret Bjørkelangen. Stedet har navn etter gården Hemnes ved nordenden av Øgderen. Riksvei 125 går gjennom Hemnes.

På Hemnes ligger 1-10 skolen Bråte skole, Hemnes sykehjem og Søndre Høland kirke. Hemnes har et samvirkelag, tippe- og travkommisjonær med post i butikk, lege- og tannlegekontor og en bensinstasjon. Basmo festning på Ydersbotn og Aurskog-Høland bygdetun er lokale turistattraksjoner. Søndre Høland Idretts- og Ungdomslag holder til på Hemnes og har omtrent 1&nbsp;400 medlemmer. 

Søndre Høland teaterlag, Bråte skolekorps og Søndre Høland blandede kor er blant fritidstilbudene på stedet. Årlig arrangerer lokale krefter «Opplev Søndre Høland-dagene»

Christian Kollerud fra Hemnes var med under grunnlovsforhandlingene i 1814.

## Referanser


## Eksterne lenker
* Aurskog-Høland bygdetun

## Galleri

Fil:Hemnessjøen, sett fra Langstranda..jpg|Hemnessjøen sett fra Langstranda.
Fil:Basmo festning mot øst (2).JPG|Basmo festning mot øst
Fil:3 C 14 Hemnes i Høland - no-nb digifoto 20150817 00016 bldsa PK22070.jpg|Gammelt flyfoto av Hemnes i Høland. 
Fil:Søndre Høland kirke.jpg|Søndre Høland kirke. 
Fil:2020 Hemnes kirke - no-nb digifoto 20150814 00061 bldsa PK22123.jpg|Hemnes kirke. 
Fil:Søndre Høland kirke T033 01 0035.jpg|Interiøret i Søndre Høland kirke.
Momoen

**Momoen** er et tettsted i Aurskog-Høland kommune i Akershus. Tettstedet har  innbyggere per 1. januar , og ligger langs riksvei 169 omtrent fire kilometer vest for tettstedet Løken, og cirka 50 kilometer sørøst for Oslo. Momoen hadde tidligere postnummer 1962 Moe i Høland. Hafsteinelva passerer tettstedet.

Høland stadion ved Løken benyttes av Høland idretts- og ungdomslag. Her finnes det også en lysløype som kan benyttes både om sommeren og vinteren. Den nedlagte barneskolen Hofmoen skole lå på Momoen.

## Eksterne lenker
* Kart over Momoen på Gulesider.no
Imam Ali-moskeen

**Imam Ali-moskeen** (arabisk:  حرم الإمام علي), også kjent som **Meshed Ali** eller **Alis grav**, er en moské i Najaf i Irak.

Moskeen regnes blant muslimenes største helligdommer, spesielt blant sjiamuslimene. Imam Ali ibn Abi Talib, profeten Muhammads svigersønn, den fjerde kalifen, er gravlagt her.
Kardiomyopati

**Kardiomyopati**, som bokstavelig betyr "hjertemuskelsykdom", betegner en tilstand med tiltagende dårlig hjertemuskel-funksjon, uavhengig av årsak. Kardiomyopati leder typisk til hjertesvikt, ettersom hjertets pumpekapasitet reduseres. Personer med kardiomyopati har økt risiko for arytmier og/eller plutselig hjertedød.

Kardiomyopatier kan generelt klassifiseres i to grupper, basert på Verdens helseorganisasjons retningslinjer: **ekstrinsiske kardiomyopatier** og **intrinsiske kardiomyopatier**.
Cumulus congestus

**Cumulus congestus** eller **opptårnede haugskyer** oppstår i ustabile områder av atmosfæren med mye konveksjon. De har ofte skarpe og klare konturer og kan av utseende minne om blomkål. Skyene har stor vertikal ustrekning, og på grunn av kraftige vertikale luftbevegelser blir de som oftest høyere enn de er brede. Skytoppene kan nå høyder på 5000 meter, men siden skybasen er under 2500 meter, hører de til skygruppen «lave skyer». Cumulus congestus blir oftest videreutviklet fra cumulus mediocris, men kan også dannes fra altocumulus castellanus eller stratocumulus castellanus. Cumulus congestus kan produsere kraftige regn- eller snøbyger, og den kraftige konveksjonen i disse skyene kan føre til en god del turbulens for flytrafikk. Det kan medføre en del humping og risting, men er vanligvis ufarlig. 

Av og til kan man se flere «tårn» som reiser seg fra samme skytopp, noe som indikerer kraftige, vertikale luftbevegelser. Denne typen cumulusskyer kalles «*cumulus castellanus*». Hvis atmosfæren er ustabil nok vil skyen fortsette å utvikle seg vertikalt til «*cumulonimbus calvus*», som er en moderat høy cumulonimbussky som ikke ennå har utviklet seg til «cumulonimbus incus» (som har amboltformet topp). Denne overgangen kan man se ved at de skarpe konturene på toppen av skyen blir mer slørete, fiberaktige og strimlete. Disse skyene kan føre til kraftigere regnbyger. Tiden på dagen er derimot viktig for om cumulus congestus kan videreutvikles vertikalt, fordi konveksjonen over land blir svekket når temperaturen minker sent på ettermiddagen. Hvis den høyeste skyen på himmelen er congestus på ettermiddagen, er det tvilsomt at den vil utvikle seg videre. 


Fil:Aufgetuermter Cumulus.JPG|Opptårnet cumulus
Fil:Cu med and blue sky - picture book cloud.JPG|Cumulus congestus
Fil:Castellanus.jpg|Cumulus castellanus
Fil:Cumulus19 - NOAA.jpg|Cumulus calvus
Fil:Cumulus congestus small tower.JPG
Fil:Cumulus congestus slant 1.JPG
Fil:Cumulus25 - NOAA.jpg
Fil:Cumulus congestus nearly Cb.JPG


## Se også
* Cumulus
* Cumulonimbus
Afrikabanken

**Afrikabanken**, eller **Den afrikanske utviklingsbanken** (**African Development Bank** – AfDB), er en multilateral utviklingsbank etablert i 1964 med formålet å stimulere til økonomisk og sosial utvikling i Afrika. 

Ved etableringen av banken ble hovedkontoret lagt til Abidjan i Elfenbenskysten, med hovedkontoret flyttet til Tunis i Tunisia i 2003, på grunn av borgerkrigen i Elfenbenskysten, før den vendte tilbake  i september 2014.

Siden oppstarten har Afrikabanken finansiert mer enn  prosjekter med tett opptil 120 milliarder US dollar. Ved utgangen av 2003 hadde banken den beste oppnåelige kredittvurderingen &mdash; AAA &mdash; hos verdens største finansinstitusjoner og hadde i 2013 en forvaltningskapital på rundt 60 milliarder US dollar.

Afrikabanken har i de senere år i økende grad vektlagt betydningen av utdannelse, strukturelle reformer og kvinners rolle. Banken har vært sentral i støtten til gjeldssanering for svært gjeldstyngede fattige land (HIPC) og New Partnership for Africa's Development (NEPAD). Banken har pr. 2006 77 medlemsland. Av disse er 53 i Afrika og 24 i Amerika, Europa og Asia.

## Referanser

## Eksterne lenker
*
North Slope Borough

**North Slope Borough** er en borough i den amerikanske delstaten Alaska. Den ligger helt nord i delstaten, og grenser til  Northwest Arctic Borough i sørvest, Yukon-Koyukuk Census Area i sørøst og Yukon Territory i Canada i øst. 

Bykommunens totale areal er på  kvadratkilometer, hvorav  vann og  land, noe som gjør det til USAs største administrative enhet under delstatsnivå. 

North Slope Borough har  innbyggere (2010), og administrasjonssenteret er byen Barrow. Prudhoe Bay er det nordlige endepunktet for Trans-Alaska Pipeline System og Pan-American Highway. Ved Prudhoe Bay ligger også Nord-Amerikas største oljefelt.

Bykommunen ble etablert i 1972 etter en organisering av folketellingsområdet Barrow og de nordlige delene av statistikkområdene Upper Yukon og Kobuk.  

## Noter


## Referanser


## Eksterne lenker
*
Birmingham Small Arms Company

**BSA** eller **Birmingham Small Arms Company** er flere britiske fabrikker, som produserte biler, motorsykler, sykler og utstyr dertil, og våpen. Selskapet kjøpte Daimler Motor Company i 1910, og ble fusjonert inn i Jaguar (bil) på slutten av 1950-tallet.

Fabrikkene er mest kjent for sine motorsykler.

## Eksterne lenker
Splendeur de la cour de Saxe

***Splendeur de la cour de Saxe*** med undertittelen ***Dresde à Versailles*** var en stor utstilling om det saksiske hoff i Versailles, som ble åpnet våren 2006 av Jacques Chirac og Angela Merkel.

## Eksterne lenker
* Splendeur de la cour de Saxe: Dresde à Versailles – Dossier de présentation
Joan Sutherland

**Joan Sutherland** (født 7. november 1926 i Sydney i New South Wales, død 10. oktober 2010 i Les Avants i Vaud i Sveits) var en australsk operasangerinne (koloratursopran).

Hun debuterte i 1952 i Henry Purcells Dido og Aeneas, og fikk sin Europadebut i Tryllefløyten i Den kongelige opera (Covent Garden) i London i oktober samme år. I begynnelsen sang hun roller fra et vidt repertoar, men konsentrerte seg etterhvert om operaer fra barokken og bel canto-epoken. Hun fikk sitt gjennombrudd i rollen som Lucia i Gaetano Donizettis Lucia di Lammermoor ved Covent Garden under Tullio Serafin. Dette ble en av hennes mest kjente roller, ved siden av blant andre Violetta (La traviata), Amina (La sonnambula), Norma og Marie (La fille du régiment). Hennes siste opptreden var som Marguerite de Valois i *[[Les huguenots]]* i 1990, 64 år gammel. 

Hun ble i nyttårslisten for 1979 av dronning Elizabeth forfremmet til *Dame Commander* av Order of the British Empire og derved adlet. Hun hadde deretter rett til å føre tiltaleformen *dame* foran sitt navn. Hun ble også utnevnt til *companion* av Order of Australia og var medlem av den britiske Order of Merit.

## Referanser


## Eksterne lenker
* 
* 
*
Mumia Abu-Jamal

**Mumia Abu-Jamal** (født 24. april 1954 som **Wesley Cook**) er en amerikansk tidligere journalist og Black Panther-aktivist som i 1981 ble dømt for drapet på politimannen Daniel Faulkner den 9. desember samme år. Han ble dømt til døden, hvilket senere ble omgjort, og har siden sittet i fengsel. 

Abu-Jamal har blitt et *[[cause célèbre]]* for mange motstandere av dødsstraff, og får også mye oppmerksomhet fra tilhengere av denne avstraffelsesmetoden. Hans tilhengere mener han er uskyldig og hevder at dommen mot ham var politisk motivert. Både Amnesty International og Human Rights Watch har erklært at de anser dommen som uriktig og de krever at Mumia blir løslatt eller får en ny rettssak. 

Han satt fengslet i påvente av fullbyrdelse av dødsdommen. I 2008 beordret den føderale ankedomstolen en ny straffeutmåling i saken, ettersom det var tvil om instruksene juryen i den opprinnelige rettssaken fikk var korrekte. Den 7. desember 2011 erklærte påtalemyndigheten at de ikke lenger vil søke dødsstraff for Abu-Jamal, blant annet grunnet vanskene med å kalle inn vitner til en drapssak 30 år etter hendelsen. Da den nye behandlingen kun skulle ta for seg straffeutmålingen, ikke skyldspørsmålet, ble denne nye høringen overflødig. Abu-Jamal vil derfor sitte i livsvarig fengsel uten mulighet for prøveløslatelse.

Abu-Jamal soner i høysikkerhetsfengselet State Correctional Institution Greene i nærheten av Waynesburg i Pennsylvania. 

## Referanser


## Eksterne lenker
* 
*
Andromeda

**Andromeda** kan sikte til:

* Andromeda (mytologi)
* Andromedagalaksen
* Andromedatåken
* Andromeda (stjernebilde)
* Andromeda Dult, en fiktiv person i *Harry Potter*-serien
* Kvitlyng (vitenskapelig navn *Andromeda polifolia*)
* Andromeda-trusselen (*The Andromeda Strain*), amerikansk sciencefictionfilm fra 1971 basert på en bok av Michael Crichton
* The Andromeda Strain (TV-serie), amerikansk miniserie fra 2008 basert på en bok av Michael Crichton
* The Andromeda Strain (bok), amerikansk bok fra 1969 skrevet av Michael Crichton
* Andromeda (TV-serie), canadisk-amerikansk TV-serie som gikk fra 2000 til 2005 (Star Trek relatert)
Kvitlyng

**Kvitlyng** (*Andromeda polifolia*) er en plante i lyngfamilien og den eneste arten i slekten  kvitlyngslekta (*Andromeda*). Kvitlyng vokser kun på myrer og torvheier. Planta er vanlig i hele Norge.

Kvitlyng er en liten eviggrønn dvergbusk med en kuplet, halvkuleformet vekst som blir 10-20 cm høy, sjelden 40 cm. Greinene er oppstigende, og barken er først lysegrå, men blir etter hvert rødbrun. Gamle greiner kan få en oppsprukket bark. De slanke gråbrune knoppene er ikke særlig synlige, for de sitter skjult bak bladstilken. De læraktige bladene er smalt lansettformede med innrullet rand. Oversiden er blank og mørkegrønn, mens undersiden er dekket av rustfargede hår. Blomstringen foregår i mai-august, hvor de hvite eller svakt lyserøde blomstene sitter samlet i endestilte klaser. De enkelte blomstene er klokkeformet med sammenvokste kronblad. Fruktene er glatte kapsler med mange små frø, som spirer villig på myrer.

Det er to varieteter:
* *Andromeda polifolia* var. *polifolia*; nord i Europa og Asia, og nordvest i Nord-Amerika.
* *Andromeda polifolia* var. *glaucophylla*; nordøst i Nord-Amerika.

Planta inneholder giftige stoffer, spesielt blomstene.

## Eksterne lenker
*
USS «Lexington» (CV-16)

**USS «Lexington»** er et amerikansk hangarskip av Essex-klassen. Hun er det femte amerikanske krigsskipet som er kalt «Lexington», oppkalt etter slagene ved Lexington og Concord under uavhengighetskrigene. Hun skulle egentlig hete «Cabot», men etter at hangarskipet USS «Lexington» (CV-2) ble senket under slaget i Korallhavet 8. mai 1942 fikk hun navnet til denne.

Siden 1992 har det ligget i Corpus Christi i Texas og er musemsskip.

## Galleri

Fil:Aircraft landing aboard USS Lexington (CV-16), in November 1943 (80-G-K-15290).jpg|Fly lander etter operasjoner mot Gilbert-øyene i november 1943
Fil:USS Lexington (CV-16), June 1944, Philippine Sea.jpg|En F6F-3 Hellcat kommer inn for landing, juni 1944
Fil:USS Lexington (CVA-16) leaving the Puget Sound Naval Shipyard, circa in September 1955.jpg|USS Lexington i september 1955
Fil:USS Lexington CV16.jpg|USS Lexington slik hun fremstår i dag
Røsslyng

**Røsslyng** (*Calluna vulgaris*) er ei plante i lyngfamilien, den er eneste arten i slekten *Calluna*. Slekten er nær beslektet med poselyngslekta (*Erica*). Røsslyng ble kåret til Norges nasjonalblomst av radioprogrammet Nitimen i 1976. Lyngarten kan lokalt ha andre navn.

Røsslyng er ei eviggrønn dvergbusk med oppstigende og halvkuleaktig vekstform som blir 20-50 cm høy. Barken er først grønn eller lysebrun med fine hår. Senere blir den brun med tynne striper, og til slutt er den gråbrun og skaller av i strimler. Knoppene sitter skjult under bladene. Bladene er meget små, nåleformede, korsvis motsatte. Bladrandene er innrullet oppover, randen er hel med fine hår. Blomstene sitter i et endestilt aks og er klokkeformete med rødfiolette beger og krone. Duften er fin og krydret. Frukten er kapsler med mange frø.

Røsslyng er en viktig næringskilde for hjortedyr og villsauer om vinteren. Lirype spiser unge skudd og frø. Det første leddet i navnet kommer av norrønt *hross*, «hest», og viser til at planten ble brukt til hestefôr.

Røsslyng er også en viktig trekkplante for bier og gir en mørk, gul lynghonning. 

## Utbredelse
Røsslyng vokser i Europa og Lilleasia på myrer og heier. Den er vanlig i hele Norge med unntak av Finnmark hvor den fins kun ved spredte lokaliteter.

Arten har også blitt spredt til USA, Australia, New Zealand, og Falklandsøyene hvor den regnes som en uønsket art. 

Langs vestkystene av Europa har røsslyng dominert vegetasjonen i en kulturlandskapstype som kalles lyngheilandskapet.

## Referanser


## Eksterne lenker
*
Engene kirke

**Engene kirke** er en langkirke i empirestil, bygd 1849 og oppført på sin nåværende tomt i 1882. Kirken ligger i Arendal kommune, Agder fylke.

Kirken ble opprinnelig oppført av tømmermester Hans Henrik Struck fra Christiania og innviet som Grimstad kirke i 1849. Den viste seg snart å være for liten for den voksende byen, som fikk ny kirke i 1881.

Samme år ble den første kirken tatt ned og flyttet til Nedenes av Christian Andersen. Den ble innviet året etter. Kirken ble bekostet av rederbøndene på Nedenes og var i privat eie til utpå 1940-tallet. Den ble tidligere omtalt som Nedenesengenes kapell. Nedenes var inntil 1992 en del av Øyestad kommune, som ble slått sammen med Arendal. 

## Referanser


## Litteratur
* Erling Ruud: Kirkeliv og kirker. I bygd og by i Norge. Bind Agder. Oslo 1977
* 
* 
* 

## Eksterne lenker
* 
* 
*
Bjorbekk kirke

**Bjorbekk kirke** ligger på gården Bjorbekk, på Bjorbekk i Arendal kommune, tidligere Øyestad kommune.

Kirken er oppført 1884 i reisverk og kostet 40&nbsp;000 kr å bygge. Arkitekt var J. C. Reuter. Den ble omtalt som *Øiestad kirke* da den var ny, i motsetning til Øiestad gamle kirke.

Orgelet er fra 1876 og ble bygget av den dansk-norske orgelbyggeren Claus Jensen etter råd fra datidens kirkemusikalske autoritet, Ludvig Mathias Lindemann. Det ble opprinnelig bygget til Trefoldighetskirken i Arendal, men ble flyttet til Bjorbekk kirke da kirken i Arendal ble revet og erstattet av dagens kirke i 1888. Orglet kostet da 2000 kroner.

Klokkene ble ringt manuelt frem til midten av 1990-tallet, da ble det installert elektronisk klokkeringing, som en av de første i distriktet. Klokkene er like gamle som kirken, og kostet 4&nbsp;000 kr, en tiendedel av kirkens byggekostnad. De er såpass tunge at det var ringeforbud i en periode, da klokketårnet svaiet ved ringing. Etter forsterkning av tårnet kunne de settes i bruk igjen.

Altertavlen er malt av Leonard Rickhard d.e. i 1934, mens omrammingen ble snekret av Kristoffer Gunstensen da kirken var ny.

17. juni 2025 var det brann i kirketaket etterat det hadde foregått "plastkrymping" som del av vedlikeholdsarbeid. 

## Referanser


## Litteratur
* 
* 
* 

## Eksterne lenker
* 
* 
*
Nissan 300ZX

**Nissan 300ZX** er en mellomstor sportsbil fra Nissan. Bilen er også kjent under navnet Fairlady Z, og tilhører 3. og 4. generasjon av Nissans meget populære Z-serie. 

## Z31
Nissan 300 zx Z31 er den første versjonen av 300 zx. Den ble først produsert i 1983, og hadde fått en mer aerodynamisk kropp en forfaren Nissan 280ZX. Bilen var utsyrt med V6 motor og kom i utgaver både med og uten turbo. Disse hadde henholdsvis 165 og 205 hestekrefter. Z31 ble en svært populær bil og ble solgt i 70 000 eksemplarer i 1985 alene. Bilen ble kjent for sin blanding av krefter og komfort og vant mange bilentusiasters hjerter. Nissan 300 ZX Z31 ble avløst av sin etterkommer Z32 i 1989. 

## Z32
Etterfølgeren til Z31. En tyngre bil med et mye mer moderne utseende. Ustyrt med en 3.0 V6 motor og kom både med og uten turbo. Ble en bestselger blant sportsbiler og fortsatte seiersrekken i racing etter sine forgjengere. En modifisert 300 ZX har også satt fartsrekord for sin klasse på landjorden med utrolige 419 km/t. Denne rekorden står fortsatt. Nissan 300 ZX sto også på Car and Drivers 10 beste biler liste i alle år den ble produsert. Z32-en vant sammenligningstester mot blant annet: Chevrolet Corvette, Porsche 968, Toyota Supra og Mazda RX-7. Z32 ble produsert fram til 1996 og neste generasjon fikk navnet Nissan 350Z.

Z32 kom med en 3.0 v6 motor som het **VG30DETT med turbo og VG30DE uten turbo**
Jefferson County (Vest-Virginia)

**Jefferson County** er et fylke i den amerikanske delstaten Vest-Virginia. Det ligger lengst øst i staten og det grenser mot Berkeley County i nordvest. Det har også grense mot delstatene Virginia i vest og Maryland i nord.

Jefferson Countys totale areal er 548 km² hvorav 5 km² er vann. I 2000 hadde fylket 42&nbsp;190 innbyggere og administrasjonssenteret ligger i Charles Town. I fylket ligger også den historiske byen Harpers Ferry.

Fylket ble grunnlagt i 1801 av land fra Berkely County, og det er oppkalt etter Thomas Jefferson, forfatter av USAs uavhengighetserklæring og USAs tredje president, som besøkte fylket i 1783. 

Det er det eneste fylket i Vest-Virginia der både Blue Ridge Mountains og Shenandoah River finnes, som i sangen til John Denver: «Take me home, country roads».

## Eksterne lenker
*